| **Pöytäkirja** |  |
| --- | --- |
|  |  |
|  |  |
| 28.9.2023 |  |

**Paikkatiedon kansallisen riskiarvion työryhmän 1. kokous**

Aika 28.9.2023 klo 14.00-16.00

Paikka Läsnäkokous Helsinki / Kruununhaka / Meritullinkatu 8, Vaikuttamo

Osallistujat

Maarit Huotari lainsäädäntöneuvos puheenjohtaja, VM

Jani Heikkinen neuvotteleva virkamies jäsen, varapuheenjohtaja VM

Riitta Teiniranta johtava asiantuntija jäsen, YM

Lars Dolk erityisasiantuntija jäsen, LVM

Matti Rantanen turvallisuusasiantuntija jäsen, Maanmittauslaitos

Minna Huovinen väylätietoasiantuntija jäsen, Väylävirasto

Marja Uusivuori projektipäällikkö jäsen, Tampereen kaupunki

Petteri Sipilä insinöörikomentaja jäsen, Puolustusvoimat

Asta Harju erikoisasiantuntija jäsen, GTK

Ari-Pekka Dag johtava asiantuntija jäsen, SM

Matti Janhonen ylitarkastaja jäsen, SUPO

Mikko Hynninen kehittämispäällikkö jäsen, SYKE

Mika Karjalainen johtava paikkatietoasiantuntija varajäsen, MMM

Anu Sallinen neuvotteleva virkamies varajäsen, PLM

Sami Aalto neuvotteleva virkamies sihteeri, VM

Niko Mäkilä neuvotteleva virkamies asiantuntija, VM

# Kokouksen avaus

Puheenjohtaja avasi kokouksen.

# Esittäytymiset

Kokouksen osallistujat esittäytyivät.

# Työryhmän toimeksianto

Sami Aalto esitteli työryhmän toimeksiannon.

#  Työryhmän työskentelytavat

Keskusteltiin työryhmän työskentelytavoista ja työn julkisuudesta:

Työryhmän työtilana on työtila, jota valtioneuvoston sisäisen ohjeistuksen mukaan voi käyttää TLIV luokitellun materiaalin tallentamiseen. Kukin jäsen arvioi, mitä materiaalia työtilaan laittaa. Pöytäkirjat ovat julkisia (liitteet voidaan tarpeen mukaan luokitella). Kokoukset pääosin etänä, mutta tarvittaessa pidetään läsnäkokouksia. Etäkokouksiin käytetään Skypeä.

Keskusteltiin työryhmän työhön liittyvistä muista selvityksistä:

Sallinen (PLM) totesi, että PLM:n on tilannut asian koskevan selvityksen, jota se voi esitellä.

Rantanen (Maanmittauslaitos) totesi, että Maanmittauslaitoksella on erinäisiä asiaan liittyviä selvityksiä, joita se voi esitellä.

Huovinen (Väylävirasto) totesi, että Väylävirastolla on luokitteluprosessi käynnissä, mitä voidaan tarvittaessa hyödyntää. Samoin HDV velvoitteet hyvä huomioida valmistelussa.

Heikkinen (VM) totesi, että taustamateriaaliin voisi laittaa VM:n ja DVV:n tiedon hyödyntämisen hankkeen tiedon avaamisen toimintamallin. Siinä oli yhtenä vaiheena avaamisen riskien arviointi.

Uusivuori (Tampereen kaupunki) totesi, että hän voisi esitellä käytännön näkökulmasta paikkatietoihin liittyviä kysymyksiä.

# Taustamuistio

Niko Mäkilä esitteli taustamuistion.

# Lähetekeskustelu työryhmän tuotoksesta ja ensimmäisistä toimenpiteistä sopiminen

Keskusteltiin työryhmän lopputuotoksesta ja asettamispäätöksen mukaisista kysymyksistä.

Todettiin, että asettamispäätöksen mukaisiin kysymyksiin tulee vastata ja työryhmä tulee käymään tarkentavaa keskustelua riskiarvion toteutustavasta. Työryhmälle annettiin tehtäväksi vastata neljään ensimmäiseen kysymykseen työtilassa olevaan dokumenttiin seuraavaan kokoukseen mennessä.

Käytiin alustavaa keskustelua lopputuotoksesta ja riskiarvion tekemisestä. Lisäksi esiin nousi tarve toimintaa tukevalle toimintamallille. Lisäksi toivottiin, että työryhmässä voitaisiin arvioida tarkemmin viranomaisten toimivaltaa ja roolia paikkatietojen käsittelyssä.

Keskustelussa nousi esiin myös mahdollinen tarve arvioida julkisuuslain salassapitoperusteita sekä tiedonhallintalain mukaista turvallisuusluokittelua. Tältä osin todettiin, että työryhmä voi asettamispäätöksen mukaisesti ehdottaa tarvittavia säädösmuutoksia.

Todettiin, että työryhmän työllä on yhteys CER-direktiivin kansalliseen toimeenpanoon

# Muut asiat

Ei muita asioita.

# Seuraavat kokoukset

1.11. klo 14-16

 30.11. klo 9-11

11.1.2024 klo 10-12

15.2.2024 klo 13-15

21.3.2024 klo 13-15